শতরূপা সান্যাল কবিতা মিলনসাগর Shatarupa Sanyal Poetry MILANSAGAR
কবি শতরূপা সান্যাল -  একজন খ্যাতনামা অভিনেত্রী, ছায়াছবির নির্দেশক-প্রযোজক, গীতিকার,
কণ্ঠশিল্পী, সমাজকর্মী এবং কবি।
কবি জন্মগ্রহণ করেন বর্ধমানে। পিতা কবি তরুণ সান্যাল মাতা কেয়াদেবী। কলকাতার সেন্ট মার্গারেট স্কুল
এবং স্কটিশ চার্চ কলেজ থেকে স্কুলশিক্ষা সমাপ্ত করে নদীয়া জেলার কল্যাণীতে অবস্থিত বিধানচন্দ্র কৃষি
বিশ্ববিদ্যালয় থেকে পশুচিকিত্সায় স্নাতক হন।
তিনি হিন্দুস্থানী ও রবীন্দ্র সঙ্গীতে বিশারদ হয়ে আকাশবাণীর কণ্ঠশিল্পীর প্রতিষ্ঠা পান। সিনেমা ও
টেলিভিশনে অভিনয়ে আসেন ১৯৮৫ সাল থেকে। এরপর তিনি চলচিত্রকার উত্পলেন্দু চক্রবর্তীর সঙ্গে
সহকারী নির্দেশক ও সিনেমার স্ক্রীপ্ট রাইটার হিসেবে কাজ করেন এবং তার পরে নিজেই নির্দেশকের
ভূমিকায় অবতীর্ণ হন। তাঁর নির্দেশিত ছায়াছবি, ডকুমেনটারি, টেলিফিল্ম ইত্যাদির মধ্যে রয়েছে “অনু”
(১৯৯৮), “কালো চিতা” (২০০৪), “আর ভুল নয়”, “জলের মত সোজা”, “চেতনা”, “জঙ্গলের চিত্রনাট্য”, “সেই
মেয়েটা”, “মুসলমানীর গল্প” প্রভৃতি।
তাঁর প্রকাশিত কাব্যগ্রন্থের মধ্যে রয়েছে “কন্যে ফিরে যা” (১৯৯৬), “দুঃখ সখা”, “রাজামশাই একটি বালিকা
চাইল” প্রভৃতি। তাঁর অন্যান্য গ্রন্থের মধ্যে রয়েছে “অনু”, ছোটগল্পগ্রন্থ “অন্যান্য ও অন্যান্য” প্রভৃতি।
১৯৯০ সালে তিনি "ছন্দনীড়" ছায়াছবির জন্য শ্রেষ্ঠ গীতিকার হিসেবে জাতীয় পুরস্কার পেয়েছেন।
আমরা মিলনসাগরে  কবি শতরূপা সান্যালের কবিতা তুলে আনন্দিত।
উত্স -   নমিতা চৌধুরী ও অনিন্দিতা বসু সান্যাল সম্পাদিত, মহিলা কবিদের বাংলা কবিতা সংকলন
.          দামিনী ১৪০০ - ২০০০।
.          মেঘ বসু সম্পাদিত “আবৃত্তির কবিতা কবিতার আবৃত্তি”, ২০১৩।
.          উইকিপেডিয়া
কবি শতরূপা সান্যালের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ০৭.০৭.২০১৩
...